recursal/SuperWikiNEXT-32B huggingface dataset:
**Dinasti Nanda** ialah sebuah pemerintahan yang menguasai bahagian utara subbenua India ketika abad keempat SM, dan mungkin abad kelima SM juga. Masyarakat Nanda menggulingkan Dinasti Shaishunaga di Magadha di timur India lalu meluaskan pengaruh hingga sebahagian besar utara India. Sumber-sumber purba memberi pelbagai versi berkenaan nama-nama raja Nanda serta tempoh pemerintahan, tetapi berdasarkan rujukan tradisi Buddha *Mahavamsa*, mereka memerintah pada sekitar 345–322 SM meskipun beberapa teori menetapkan permulaan pemerintahan pada abad kelima SM.

Sejarawan moden lazimnya menetapkan pemerintah Gangaridai dan Prasii yang disebut dalam rujukan Yunani-Rom purba sebagai seorang raja Nanda. Perekod sejarah Alexander Agung yang menceroboh barat laut India pada 327–325 SM, mencirikan baginda sebagai seorang raja yang kuat tenteranya. Hal ini menyebabkan Alexander terpaksa berundur dari India tanpa mengisytiharkan sebarang perang terhadapnya.

Empayar Nanda dibina di atas kejayaan Dinasti Haryanka and Shaishunaga, dan memiliki sistem pemerintahan yang lebih terpusat. Sumber-sumber purba mengiktiraf mereka kerana mengumpul kekayaan besar yang mungkin terbit daripada sistem mata wang dan percukaian baharu. Teks-teks purba juga menyatakan bahawa Nanda adalah kurang popular akibat kadar kelahiran rendah, percukaian melampau dan sikap kurang beradab. Raja Nanda terakhir digulingkan Chandragupta Maurya yang menubuhkan Empayar Maurya serta mentornya Chanakya.

Rujukan
-------

1. Schwartzberg, Joseph E. (1978). *A Historical atlas of South Asia*. Chicago: University of Chicago Press. m/s. 145, map XIV.1 (a). ISBN 0226742210.
2. ↑  Schwartzberg, Joseph E. (1978). *A Historical atlas of South Asia*. Chicago: University of Chicago Press. m/s. 145, map XIV.1 (a). ISBN 0226742210.
3. ↑  M. B. Chande (1998). *Kautilyan Arthasastra*. Atlantic Publishers. m/s. 313. ISBN 9788171567331. During the period of the Nanda Dynasty, the Hindu, Buddha and Jain religions had under their sway the population of the Empire

Pautan luar
-----------

* Media berkenaan Dinasti Nanda di Wikimedia Commons
***Lasia*** adalah genus tumbuhan berbunga dalam keluarga Araceae, tempatan di Asia dan New Guinea. Genus ini mengandungi hanya dua spesies yang diketahui, *Lasia spinosa* dan *Lasia concinna*. *Lasia* dipercayai menjadi genus monotip sehingga 1997, apabila populasi liar *Lasia concinna* ditemukan di sawah padi petani di Kalimantan Barat, Indonesia. Petani menanamnya untuk daun mudanya yang boleh dimakan. Spesies *Lasia* ini diketahui sebelumnya hanya dari spesimen tunggal di Taman Botani Bogor, secara rasminya diterangkan pada 1920. Sehingga tahun 1997, spesimen itu dipercayai menjadi kacukan antara *Lasia spinosa* dan *Cyrtosperma merkusii*. Penemuan berikutnya oleh Hambali dan Sizemore membawa kesedaran yang ia sesungguhnya spesies berlainan.

Di Sri Lanka, *Lasia spinosa* dikenali selaku *kohila* (කොහිල). Daun dan rimpang tumbuhan ini dipakai dalam masakan Sri Lanka. Dalam bahasa Melayu, spesies ini disebut **gegeli**, **bekil** atau **nyambing**.

Spesies
-------

1. *Lasia concinna* Alderw. – Kalimantan barat
2. *Lasia spinosa* (L.) Thwaites – gegeli duri – China (termasuk Taiwan and Tibet), benua kecil India, Indochina, Malaysia, Indonesia, New Guinea

Lihat juga
----------

* *Cyrtosperma*
* *Lasiomorpha*

Rujukan
-------

1. 1 2  Kew World Checklist of Selected Plant Families
2. ↑  Hambali, G. G. and Sizemore, M. (1997). *The rediscovery of Lasia concinna Alderw. (Araceae: Lasioideae) in West Kalimantan, Borneo*. Aroideana 20: 37-39.
3. ↑  "Lasia spinosa". *Biodiversity for Food and Nutrition* (dalam bahasa Inggeris). Dicapai pada 2022-03-04.
4. ↑  "geli-geli". *Kamus Dewan* (ed. ke-4). Dewan Bahasa dan Pustaka Malaysia. 2017.
**Elisha Helm Calvert** (lahir **William Helm** ; 27 Jun 1863 - 5 Oktober 1941) merupakan seorang pelakon dan pengarah filem Amerika Syarikat. Beliau telah muncul dalam lebih daripada 170 buah filem, serta mengarahkan 60 judul.

Biografi
--------

Beliau dilahirkan sebagai William Helm di Madison, Wisconsin,  (atau di Alexandria, Virginia ), dan meninggal dunia di Hollywood, California. Beliau adalah seorang veteran Perang Sepanyol-Amerika yang berkhidmat di Cuba. Beliau merupakan ahli Kelab Pengembara New York. 

Calvert mempunyai seorang anak lelaki, juga bernama William Helm.

Rujukan
-------

1. ↑  "'Billy Helm,' Film Star, Ex-Local Boy, Gets Paramount Contract". *The Capital Times*. Wisconsin, Madison. September 20, 1929. m/s. 1. Dicapai pada September 29, 2021 – melalui Newspapers.com.
2. ↑  "Calvert Joins Adventurers", *Seattle Daily Times*, April 23, 1913.
3. ↑  "Cigaret Ignites Clothing, Man Dies of Burns". *The Capital Times*. Wisconsin, Madison. May 1, 1939. m/s. 1. Dicapai pada September 29, 2021 – melalui Newspapers.com.

Pautan luar
-----------

* E. H. Calvert di Pangkalan Data Filem Internet (IMDb)
**EA Kanada** adalah sebuah syarikat pembangun permainan video berpusat di Burnaby, British Columbia, berhampiran Vancouver. Studio pembangunan ini telah dibuka pada Januari 1999 serta merupakan studio Electronic Arts terbesar. EA Kanada sendiri sahaja sudah menggaji lebih seribu pekerja.

Di dalam bangunan utama terdapat: sebuah studio penangkapan pergerakan, 20 bilik komposer, 14 suite penyuntingan video, 3 studio penerbitan, satu sayap penciptaan audio, serta sebuah jabatan jaminan kualiti. Terdapat juga kemudahan seperti bilik kesihatan, panggung wayang, sebuah kafeteria dipanggil EAt, kedai kopi serta bilik permainan video. Bangunan tersebut terletak bersebelahan Discovery Park.

**EA Black Box** terbentuk setelah EA membeli Black Box Games pada tahun 2002, sebagai sebahagian EA Kanada. Ia menjadi studio bebas EA pada tahun 2005. Pada Mac 2003, firma tersebut mengatakan bahawa terdapat kekurangan ruang untuk projek semasa maka empat tingkat teratas di sebuah menara pejabat digunakan untuk pengembangan. Sejak peubuhannya, EA Black Box menjadi pengeluar utama francais *Need for Speed*.

EA Kanada adalah satu studio utama bagi gergasi perisian permainan Amerika Syarikat iaitu Electronic Arts atau EA, yang turut mempunyai beberapa studio bukan Amerika di serata dunia. EA, berpangkalan di Redwood City, California, menguasai EA Kanada pada tahun 1991 dengan bayaran $11 juta semasa firma perisian Kanada ini dikenali sebagai Distinctive Software. Semasa pengambilalihannya, Distinctive Software dikenali kerana membangunkan beberapa permainan perlumbaan serta sukan yang diterbitkan di bawah jenama Accolade. Sejak dikenali sebagai EA Kanada, ia telah membangunkan banyak permainan EA Games, EA Sports dan EA Sports BIG.

Pautan luar
-----------

* EA Kanada dan EA Black Box
* Senarai permainan EA Kanada di GameFAQs
* CanDevs - Canadian Video Game Companies
**Elpida Memory, Inc.** (エルピーダメモリ株式会社, *Erupīda Memori Kabushiki-gaisha*) ialah sebuah syarikat yang ditubuhkan pada tahun 1999 yang menghasilkan produk memori rawak dinamik (DRAM) yang dibangunkan, direka, dihasilkan dan dijual. Ia juga merupakan faundri semikonduktor. Dengan ibu pejabat di Yaesu, Chūō, Tokyo, Jepun , ia pada awalnya dibentuk di bawah nama NEC Hitachi Memori pada 1999 oleh penggabungan perniagaan Hitachi dan NEC DRAM. Pada tahun berikutnya ia mengambil nama Elpida. Pada tahun 2003, Elpida mengambil alih perniagaan DRAM Mitsubishi. Pada tahun 2004, ia menyenaraikan sahamnya di bahagian pertama Bursa Saham Tokyo. Pada tahun 2012, saham-saham tersebut telah disingkirkan sebagai akibat kebankrapannya. Pada tahun 2013, Elpida telah diperolehi oleh Micron Technology.

Produk
------

* DDR4 SDRAM
* DDR2 SDRAM
* DDR3 SDRAM
* RAM mudah alih
* GDDR5
* XDR DRAM

Lihat juga
----------

* Renesas Electronics
* Numonyx

Pautan luar
-----------

* Tapak web rasmi

Rujukan
-------

1. ↑  Dylan McGrath, EETimes. "Micron Closes Elpida Acquisition." July 31, 2013. Retrieved June 30, 2017.
**Elohim** (אֱלֹהִים) adalah kata nama tatabahasa yang tunggal atau jamak bagi "Tuhan" dalam kedua-dua bahasa Ibrani moden dan kuno. *When used with singular verbs and adjectives Elohim is usually singular, "God" or especially, the God. When used with plural verbs and adjectives Elohim is usually plural, "gods" or "powers"* Secara umumnya berpendapat bahawa kata Elohim adalah pembentukan dari kata Eloah, yang terakhir merupakan bentuk berkembang daripada bahasa Semitik Barat Laut dari kata nama il (אֵל, ʾ el).

Dalam bahasa Ibrani, kata Elohim disebut dengan berbagai kata:

* Adonai, Tuan atau Tuanku atau Elohim yang Perkasa
* El, Elohim yang Kuat
* Elohim, Sang Pencipta yang Maha Kuasa
* Elyon, Elohim yang Maha Tinggi
* Elohe Yisrael, Elohim Israel
* El Olam, Elohim yang Kekal
* El Roi, Elohim yang Melihat
* El Shaddai, Elohim yang Maha Perkasa
* Immanuel, Elohim bersama kita

Nama pribadi Elohim dalam Bahasa Ibrani terdiri dari 4 huruf: YHWH, seperti yang diberikan kepada Musa sewaktu Musa menanyakan siapa nama-Nya di dalam Kitab Keluaran. Nama ini yang sangat suci untuk disebut oleh orang Ibrani sehingga mereka hanya menggunakan kata Adonai (=tuan, tuanku) saat membaca tulisan YHWH (Yahweh) di kitab suci.
Jangan dikelirukan dengan Penjerapan.
Penyerap makmal. **1a)**: salur masuk CO2; **1b)**: salur masuk H2O; **2)**: salur keluar; **3)**: turus penyerapan; **4)**: pemadatan.
Dalam kimia, **penyerapan** ialah fenomena fizik atau kimia atau proses yang dalamnya atom, molekul, atau ion memasuki sebarang fasa pukal – bahan gas, cecair atau pepejal. Ini merupakan proses berbeza daripada penjerapan, oleh sebab molekul-molekul yang melalui penyerapan diambil kira dengan isi padu, bukan dengan permukaan (seperti yang dalam penjerapan). Istilah lebih am ialah *sorpsi*, yang meliputi penyerapan, penjerapan, dan pertukaran ion. Penyerapan ialah keadaan yang dalamnya sesuatu menggantikan suatu bahan lain.

Dalam banyak proses yang penting dalam teknologi, penyerapan kimia digunakan bagi menggantikan proses fizik, contohnya, penyerapan karbon dioksida oleh natriUm hidroksida – proses-proses asid-bes sedemikian tidak mengikuti hukum sekatan Nernst.

Untuk sesetengah contoh bagi kesan ini, lihat penyarian cecair-cecair. Penyarian daripada satu fasa cecair kepada satu lagi zat terlarut adalah mungkin tanpa tindak balas kimia. Contoh bagi zat-zat terlarut demikian ialah gas adi dan osmium tetroksida.

Proses penyerapan bererti bahawa sesuatu bahan menangkap dan mentransformasikan tenaga. Zat penyerap mengagihkan bahan yang ditangkap olehnya secara menyeluruh dan zat penjerap hanya mengagihkannya melalui permukaan. Warna kemerah-merahan tembaga ialah satu contoh bagi proses ini oleh sebab ia disebabkan oleh penyerapan cahaya biru.

Rujukan
-------

1. 1 2  McMurry, John (2003). *Fundamentals of Organic Chemistry* (ed. ke-5). Agnus McDonald. m/s. 409. ISBN 0-534-39573-2.
2. ↑  Senese, F. (1997-2010) General Chemistry Online. Diperoleh pada 1 Disember 2012 daripada
|  |
| --- |
| Sebahagian daripada siri berkaitan |
| Fiqah Jenayah |
|  |
| 
Suatu disiplin kajian Islam |
| Undang-undang jenayah Islam
* Hudud
	+ Zina
	+ Hirabah
	+ Bughat
	+ Murtad
	+ Qazaf
* Qisas
* Takzir
 |
| Jenis hukuman
* Diyat
* Rejam
* Potong tangan
* Hukuman mati
* Sebatan
 |
| * Ikon portal Portal Islam
 |
| * l
* b
* s
 |

Hukuman **Diyat** (Arab: **دية**code: ar is deprecated ) ialah harta yang wajib dibayar dan diberikan oleh penjenayah kepada wali atau waris mangsanya sebagai gantirugi disebabkan jenayah yang dilakukan oleh penjenayah ke atas mangsanya. Hukuman diyat adalah hukuman kesalahan-kesalahan yang sehubungan dengan kesalahan qisas dan ia sebagai gantirugi di atas kesalahan-kesalahan yang melibatkan kecederaan anggota badan atau melukakannya.

Kesalahan yang wajib dikenakan hukuman diyat
--------------------------------------------

1. Pembunuhan yang serupa sengaja.
2. Pembunuhan yang tersalah tidak sengaja).
3. Pembunuhan yang sengaja yang dimaafkan oleh wali atau waris orang yang dibunuh.
4. Kemalangan jalan raya, melanggar secara tidak sengaja

Dalil al-Quran
--------------

Firman Allah S.W.T yang bermaksud:

> "Maka sesiapa (pembunuh) yang dapat sebahagian keampunan dari saudaranya (pihak yang terbunuh) maka hendaklah (orang yang mengampunkan itu) mengikut cara yang baik (dalam menuntut ganti nyawa), dan si pembunuh pula hendaklah menunaikan (bayaran ganti nyawa itu) dengan sebaik-baiknya. Yang demikian itu adalah suatu keringanan dari Tuhan kamu serta satu rahmat kemudahan. Sesudah itu sesiapa yang melampaui batas (untuk membalas dendam pula) maka baginya azab siksa yang tidak terperi sakitnya." (Surah Al-Baqarah, 2:178)

Rujukan
-------

1. Jabatan Mufti Negeri Melaka

Nota kaki
---------

1. ↑  "salinan arkib". Diarkibkan daripada yang asal pada 2009-02-16. Dicapai pada 2009-02-07.
Buku-buku telefon disusun padat untuk menyakat orang yang ingin masuk.
**Lawak terapan**, **lelucon terapan** atau **lelucon praktikal** (bahasa Inggeris: *practical joke*code: en is deprecated  atau ***prank***) adalah helah yang diperlakukan seberapa orang dengan tujuan bergurau terhadap individu tertentu lalu menyebabkan orang yang disasarkan kaget, tidak selesa atau kehairanan. sambil menyebabkan rasa lucu kepada penonton yang memerhati.

Lawak-lawak ini sering menjadi asas kepada rancangan realiti tertentu untuk tujuan hiburan ramai - *Candid Camera*, *Punk'd* dan *Just for Laughs: Gags* merupakan antara rancangan menggunakan pendekatan sedemikian.

Sejak kebelakangan ini, lawak-lawak tersembunyi ini sering dipergunakan para pengkarya kandungan media dalam platform-platform media sosial tertentu seperti Instagram dan YouTube dengan tujuan menaikkan keterlihatan dan kemasyhuran pemilik akaun. Hal ini sekiranya tidak dapat dikendalikan dengan baik maka ia boleh mendatangkan bahaya dari segi keselamatan atau reputasi melalui pelanggaran undang-undang.

Rujukan
-------

|  |  |
| --- | --- |
|  | Cari ***prank*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan ***Lawak terapan*** |

1. ↑  "Practical joke". Dictionary.com. Dicapai pada 27 Mei 2012.
2. ↑  Marsh, Moira. 2015. *Practically Joking*. Logan: Utah State University Press. ISBN 978-0-87421-983-8
3. ↑  "Langkah Hukum Jika Kena Prank oleh YouTuber". *hukumonline.com/klinik*. Dicapai pada 18 Januari 2019. Text "language" ignored (bantuan)
4. ↑  "7 Hal di UU ITE yang Wajib Kamu Tahu Agar Tak Bernasib Seperti Jonru". *Kumparan*. Dicapai pada 1 Januari 2019.
**Penyiaran** ialah pengedaran isyarat audio dan/atau video yang memancarkan rancangan kepada audiens, baik orang ramai mahupun golongan-golongan tertentu. 

Terdapat pelbagai jenis sistem penyiaran yang berbeza-beza keupayaannya. Sistem penyiaran yang terkecil merupakan sistem siar raya berinstitusi yang memancarkan perbualan dan muzik dalam lingkungan tempat-tempat terbatas seperti sekolah atau hospital, dan stesen radio atau televisyen berkuasa rendah yang memancarkan program dalam kawasan setempat yang kecil. Penyiar radio dan televisyen kebangsaan menikmati liputan seluruh negara melalui menara pemancar ulang, sistem satelit dan edaran kabel. Penyiaran radio dan televisyen satelit boleh meliputi kawasan-kawasan sebesar seluruh benua, manakala saluran Internet boleh mengedar teks atau audio dan video berstrim ke seluruh dunia. Kemudahan Internet juga boleh digunakan untuk mengedar kandungan audio dan/atau video sama ada dalam bentuk penstriman atau siniar.

Turutan kandungan dalam penyiaran dipanggil jadual. Seperti ikthiar teknologi yang lain, lahirnya istilah-istilah teknikal berkenaan penyiaran. (Rujuk istilah-istilah penyiaran) Rancangan televisyen dan radio diedarkan melalui penyiaran radio atau cable, atau kedua-duanya serentak. Dengan mengekodkan isyarat dan memiliki kelengkapan penyahkodan di rumah, kelengkapan penyahkodan juga membolehkan penerimaan perkhidmatan saluran berlanggan dan *pay-per-view*.

Terdapat beberapa cara yang boleh digunakan oleh stesen-stesen untuk bersiaran secara berterusan dan cekap, setiap satunya berbeza mengikut cara pembiayaannya:

* Pendermaan masa dan kepakaran oleh sukarelawan (penyiar komuniti)
* Pembiayaan langsung kerajaan (penyiaran awam)
* Pembiayaan tidak langusng kerajaan (lesen televisyen dan radio)
* Geran dari yayasan amal atau entiti perniagaan
* Penjualan iklan atau tajaan
* Langganan atau keahlian ahli

Penyiar boleh bergantung pada lebih daripada satu model perniagaan tersebut.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Penyiaran*** |


|  |  |
| --- | --- |
|  | Cari ***Penyiaran*** dalam Wikikamus bahasa Melayu, kamus bebas. |

* Lesen penyiaran
* Mutu penyiaran
* NaSTA
* Outside broadcast
* Penstriman
* Radio Internet
* Rangkaian penyiaran
* Sejarah penyiaran
* Studio televisyen
* Televisyen Internet
* Udara mati
Batu nisan Friedrich Krupp dan isterinya, Therese Johane Helene Wilhelmi di Friedhof Bredeney, Essen
**Friedrich Carl Krupp** (Essen, 17 Julai 1787 – Essen, 8 Oktober 1826) ialah seorang pengeluar baja dan pengasas perniagaan keluarga Krupp, yang kini telah digabung sebagai ThyssenKrupp AG.

Biografi
--------

Selepas kematian bapanya, beliau tinggal bersama neneknya, yang pada tahun 1800 membeli Sterkrade Works. Di syarikat tersebut, Friedrich membuat baja cetak, yang pada ketika itu proses pembuatannya masih dirahsiakan di England. Bersama Gottlob Jacobs, seorang jurutera, Krupp mengadakan eksperimen pertamanya di Sterkrade Works, dan setelah menjual kilang tersebut pada tahun 1808, beliau tetap meneruskan eksperimennya di Essen. Pada tahun 1810, beliau menubuhkan kilang penempaan baja kecil di dekat Essen, dan pada tahun 1815 mengadakan kerjasama dengan Friedrich Nicolai untuk menghasilkan baja cetak, sebuah produk yang ternyata sesuai untuk menjadi bahan pembuatan beberapa alat, seperti besi acuan, setem untuk butang, dll. Biarpun begitu, permintaan yang ada pada masa itu masih belum cukup untuk menutup biaya operasi kilang, sehingga 1820, Krupp harus menjual rumahnya dan pindah ke sebuah pondok buruh berdekatan kilagnya. Pondok ini tetap dipertahankan di tengah perniagaan Krupp yang semakin berkembang. Tidak lama sebelum meninggal, beliau menceritakan rahsia untuk membuat baja cetak kepada anaknya, Alfred yang kemudian berjaya dalam mengembangkan perniagaan keluarga Krupp.

Rujukan
-------

1. ↑  Friedrich Carl Georg Müller, Felix Schmidt (1898). "Krupp's Steel Works" (dalam bahasa English). W. Heinemann. Dicapai pada 24 October 2017.CS1 maint: unrecognized language (link)
2. ↑  "Friedrich Krupp, Therese Krupp". *thyssenkrupp* (dalam bahasa Inggeris). Dicapai pada 24 October 2017.
3. ↑  "Krupp AG | German company". *Encyclopedia Britannica* (dalam bahasa Inggeris). Encyclopedia Britannica. Dicapai pada 24 October 2017. In 1811 Friedrich Krupp and two partners founded in Essen a plant to produce English cast steel and related products, called a Gussstahlfabrik (cast-steel factory).

Catatan
-------

* Rencana ini mengandungi teks daripada penerbitan yang kini berada dalam domain awam: Gilman, D. C.; Peck, H. T.; Colby, F. M. penyunting (1905). "Krupp, Friedrich". *New International Encyclopedia* (ed. 1st). New York: Dodd, Mead.CS1 maint: ref=harv (link)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Belanda

 |
| Kamus biografi | 
* Jerman

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Filem Lang Tong** merupakan sebuah filem seram ngeri yang diarahkan oleh Sam Loh dan dibintangi oleh Angeline Yap, Vivienne Tseng, William Lawandi, Esther Goh. Filem ini telah ditayangkan kepada umum pada 2014.

Filem ini menggunakan bahasa Mandarin dan tayangannya memakan masa selama 83 minit.

Sinopsis
--------

Selepas Zack bertemu Stephanie, rakan bualnya dalam talian, mereka mula keluar bersama. Zack meminta sejumlah besar wang, kemudian meninggalkannya apabila Stephanie terserempak dirinya dengan wanita lain. Tidak lama selepas itu, Zack memulakan hubungan dengan Li Ling, yang tinggal bersama kakaknya, Li Er. Semasa bersama dengan Li Er, Zack meminta wang dari Li Ling. Li Ling bukan sahaja memberi wang kepadanya tetapi menambah namanya sebagai penerima wasiat. Apabila Li Er mengetahuinya, dia meminta Zack membunuh kakaknya, kerana Li Er menyalahkan Li Ling kerana kematian ibu mereka.

Pelakon
-------

Para pelakon yang berlakon di dalam filem ini termasuk Angeline Yap, Vivienne Tseng, William Lawandi, Esther Goh

Penerbitan
----------

*Filem Lang Tong* ini , yang masa tayangannya sepanjang 83 minit ini dihasilkan oleh Mm2 Entertainment, dan syarikat pengedarnya adalah Shaw Organisation.

Keluaran dan sambutan
---------------------

### Tayangan

Filem terbitan Mm2 Entertainment ini dihasilkan untuk tayangan umum dalam format - dan syarikat pengedarnya adalah Shaw Organisation.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Lang Tong
**Ralat Lua pada baris 58 di Modul:Navbar: Tajuk tidak sah Perang Tujuh Tahun.**
**Ralat Lua pada baris 58 di Modul:Navbar: Tajuk tidak sah Perang Inggeris-Sepanyol (1762-63).**
**Perang Inggeris-Sepanyol** yang telah berlaku di antara Britain dan Sepanyol sebagai sebahagian daripada Perang Tujuh Tahun. Ia berlangsung dari Januari 1762 sehingga Februari 1763 apabila Perjanjian Paris membawanya ke penghujungnya.

Latar belakang
--------------

Apabila perang telah diisytiharkan antara Perancis dan Great Britain pada tahun 1756, Sepanyol kekal neutral. Raja Ferdinand VI dari Sepanyol dan Perdana Menteri Ricardo Wall dengan berkesan menentang pihak Perancis yang memasuki peperangan di sebelah Perancis. Britain membuat percubaan untuk memujuk Sepanyol untuk menyertai perang kepada mereka, dengan menawarkan Gibraltar sebagai pertukaran untuk membantu dalam mendapatkan semula Bahasa Sepanyol Minorca, tetapi ini telah ditolak oleh Madrid.

Segala-galanya berubah apabila Ferdinand VI meninggal dunia pada 1759 dan digantikan oleh adiknya Charles III dari Sepanyol. Charles lebih bercita-cita tinggi daripada abang sayu beliau. Salah satu objek utama dasar Charles adalah yang hidup dari Sepanyol sebagai kuasa penjajah dan, dengan itu, sebagai satu kuasa yang disegani di Eropah.

Pada 1761 Perancis kelihatan seperti kehilangan perang menentang Great Britain. Tambahan pula, Sepanyol mengalami serangan oleh pelumba Bahasa Inggeris di perairan Sepanyol, dan mendakwa pampasan.

Takut bahawa kemenangan British ke atas Perancis dalam Perang Tujuh Tahun akan mengganggu keseimbangan kuasa penjajah, dia menandatangani Kompat Keluarga dengan Perancis (kedua-dua negara yang diperintah oleh cawangan keluarga Bourbon) pada bulan Ogos 1761. 

Ini menjadikan berperang dengan Great Britain pada bulan Januari 1762.

Peperangan
----------

Sepanyol bersetuju dengan Perancis untuk menyerang Portugal yang kekal neutral, tetapi yang merupakan sekutu penting ekonomi Great Britain. Perancis berharap depan baru ini akan menarik diri tentera British, kini ditujukan terhadap Perancis. Pada 9 Mei Sepanyol menyerang Portugal, Pengepungan Almeida, dan dibuat Great Britain menghantar kuasa 8,000 lelaki untuk Portugal, tetapi sedikit lebih adalah dicapai.

British kini boleh menyerang jajahan Sepanyol. British telah mengambil Havana dan Barat Cuba pada bulan Ogos 1762, bersama-sama dengan empat belas kapal garis, sebahagian besar daripada Caribbean armada Sepanyol. Satu setengah bulan kemudian, British mengambil Manila, yang bermakna kehilangan kedua-dua ibu Hindia Timur Sepanyol dan Hindia Barat Sepanyol, tamparan hebat dan rugi dalam prestij untuk Sepanyol.

Serangan oleh Syarikat Hindia Timur Inggeris di Amerika Selatan tidak berjaya, apabila kapal perang itu Lord Clive telah ditenggelam oleh Sepanyol.

Oleh Perjanjian Paris Sepanyol diserahkan Florida dan Minorca dan terpaksa menarik diri daripada Portugal dan Brazil, sebagai pertukaran untuk pengeluaran British dari Cuba.

Sebagai pampasan bagi kerugian sekutu mereka, Perancis menyerahkan Louisiana ke Sepanyol oleh Perjanjian Fontainebleau (1762).
**FSO Puteri Dulang** adalah merupakan sebuah kemudahan Penyimpanan dan Pemindahan Terapung (bahasa Inggeris: *Floating, Storage and Offloading* atau **FSO**) milik MISC Berhad. Akan tetapi, operasi dan penyelengaraannya telah diberikan kepada FPSO Ventures Sdn Bhd sebuah anak syarikat MISC. FSO Puteri Dulang terletak kira-kira 135 kilometer di luar pantai Terengganu pada kedalaman 77.3 meter. Ia menerima dan menyimpan minyak mentah daripada medan minyak Dulang. Medan minyak Dulang dimiliki oleh Petronas Carigali Sdn Bhd, sebuah syarikat eksplorasi dan pengeluaran milik penuh Petroliam Nasional Berhad (Petronas).

Sejarah
-------

Tidak seperti FPSO dan FSO lain di Malaysia, FSO Puteri Dulang dibina khas oleh pemilik asalnya iaitu Petronas Carigali Sdn Bhd berdasarkan rekabentuk sebuah baj dan bukannya kapal tangki. Ini menyebabkan FSO Puteri Dulang tidak memiliki bilik enjin, bebaling dan aci sepertimana kebiasaan yang terdapat pada kapal-kapal tangki lain. Kapal ini telah dibina di Nagasaki pada awal 1990-an oleh Mitsubishi Heavy Industries. Pada April 2008, FSO Puteri Dulang telah dijual kepada MISC yang mana kemudian telah menganugerahkan kontrak kepada FPSO Venture bagi menjaga aspek-aspek operasi dan penyelenggaan kemudahan ini.

FSO Puteri Dulang adalah seberat 128,697 DWT dan memiliki keupayaan untuk menerima 3,300 tong minyak mentah sejam. Ia memiliki 13 buah tangki penyimpanan dengan kapasiti sebanyak 138,931 m³.

Selain itu, FSO Puteri Dulang memiliki kemudahan penginapan untuk memuatkan seramai 60 orang pekerja pada satu-satu masa.

Lihat juga
----------

* FPSO Kikeh
* FPSO Bunga Kertas
* FPSO Perintis
* FSO Cendor
* FSO Angsi
* FSO Abu
* FPU Gemusut Kakap

Pautan luar
-----------

* FSO Puteri Dulang

| * l
* b
* s
Senarai kemudahan FPSO dan FSO di Malaysia |
| --- |
| FPSO | 
FPSO Bunga Kertas · FPSO Perintis · FPSO Kikeh ·
 |
| FSO | 
FSO Cendor · FSO Abu · FSO Puteri Dulang · FSO Angsi · FSO Baram · FSO Puteri Cakerawala · FSO Puteri Songkla ·
 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
|  |
| --- |
| Angkatan Tentera Malaysia**Angkatan Tentera Malaysia** |
| **Tentera Darat** | **Tentera Laut** | **Tentera Udara** |
| **Pangkat Pegawai Angkatan Tentera** |
| Fil Marsyal | Laksamana Armada | Marsyal TUDM |
| Jeneral | Laksamana | Jeneral TUDM |
| Leftenan Jeneral | Laksamana Madya | Leftenan Jeneral TUDM |
| Mejar Jeneral | Laksamana Muda | Mejar Jeneral TUDM |
| Brigedier Jeneral | Laksamana Pertama | Brigedier Jeneral TUDM |
| Kolonel | Kepten | Kolonel TUDM |
| Leftenan Kolonel | Komander | Leftenan Kolonel TUDM |
| Mejar | Leftenan Komander | Mejar TUDM |
| Kapten | Leftenan | Kapten TUDM |
| Leftenan | Leftenan Madya | Leftenan TUDM |
| Leftenan Muda | Leftenan Muda | Leftenan Muda TUDM |
|  | Pegawai Kadet Kanan |  |
|  | Kadet |  |
| **Lain-lain Pangkat Angkatan Tentera** |
| Pegawai Waran I | Pegawai Waran I | Pegawai Waran Udara I |
| Pegawai Waran II | Pegawai Waran II | Pegawai Waran Udara II |
| Staf Sarjan | Bintara Kanan | Flait Sarjan |
| Sarjan | Bintara Muda | Sarjan Udara |
| Koperal | Laskar Kanan | Koperal Udara |
| Lans Koperal | Laskar Kelas I | Laskar Udara Kanan |
| Prebet | Laskar Kelas II | Laskar Udara I |
| Prebet | Laskar Muda | Laskar Udara II |
| Perajurit Muda | Perajurit Muda | Perajurit Muda |

**Leftenan Muda TUDM** (singkatan Lt M TUDM) merupakan pangkat TUDM bagi pegawai muda yang ditauliahkan. Ia merupakan pangkat terbawah di dalam pegawai  Angkatan Tentera Malaysia. Perkatan *leftenan* diterbitkan daripada bahasa Perancis; *lieu* bermaksud "berada dalam" seperti satu kedudukan; dan *tenant* bermaksud "menyandang" seperti "menyandang kedudukan"; oleh itu "leftenan" adalah seseorang yang menyandang kedudukan sekiranya ketidak hadiran pegawai lebih kanan dari beliau.

Pangkat Leftenan Muda dalam TUDM juga ditauliahkan kepada pegawai kadet Pasukan Latihan Pegawai Simpanan (PALAPES) yang telah tamat menjalani latihan selama tiga tahun di  Institut Pengajian Tinggi Awam. Mereka ini diletakkan di dalam Pasukan Simpanan Sukarela Tentera Udara Diraja Malaysia (PSSTUDM) juga dikenali sebagai **Leftenan Muda PSSTUDM** (singkatan Lt M PSSTUDM). Mulai Pentauliahan Diraja Tahun 2012 (Angkatan Tetap) pangkat Leftenan Muda diwujudkan semula dalam pasukan tetap Angkatan Tentera Malaysia.

Insignia
--------

Insignia yang digunakan oleh TUDM bagi pangkat pegawai adalah hampir sama dengan RAAF. Ia hanya dibezakan dengan tulisan perkataan Malaysia pada pangkal insignia tersebut. 

|
|  |
|  Leftenan Muda TUDM  |  Pakaian No 3  |
| Insignia | 
 |
**Pilihan raya Slovakia 2019** telah diadakan pada 16 Mac 2019, dengan pengakhiran pada 30 Mac. Presiden yang hadir Andrej Kiska tidak mencalonkan diri untuk penggal kedua.

Lima belas calon mempertandingkan pusingan pertama, yang mana dua kemudian secara rasmi menarik balik tawaran mereka sebelum pengundian berlaku, tetapi nama mereka masih harus berada di kertas undi. Zuzana Čaputová daripada parti Progresívne Slovensko selesai di hadapan calon lain, menerima 40.6% undi, tetapi gagal mencapai ambang yang diperlukan sebanyak 50%+1 undi dari semua pengundi yang berdaftar untuk mengelakkan pemilihan. Maroš Šefčovič, Naib Presiden Suruhanjaya Eropah untuk Kesatuan Tenaga, yang berjalan sebagai bebas yang disokong oleh parti Smer-SD, masuk sebagai calon dengan 18.7% undi dan memperoleh tempat dalam larian juga. 

Pada pusingan kedua, Čaputová memenangi pemilihan untuk jawatan presiden, menjangkau 58.4% undi kepada 41.6% Šefčovič. Beliau menjadi wanita pertama yang terpilih menjadi jawatan itu dan akan menjadi presiden termuda Slovakia ketika perasmiannya pada 15 Jun 2019.

Rujukan
-------

Templat:Slovak elections
Templat:Slovak presidential elections
|  |
| --- |
| **Maghribi** |
| 
Rencana ini sebahagian daripada siri:
**Politik dan pemerintahanMaghribi** |
| 

---

 |
| 
**Perlembagaan**

* Hak asasi manusia


**Pemerintahan beraja**

* Raja
	+ Muhammad VI
* Makhzen


**Kerajaan**

* Perdana Menteri
	+ Abbas El Fassi


**Parlimen**

* Parlimen
	+ Perhimpunan Majlis
	+ Perhimpunan Perwakilan Rakyat


**Badan Kehakiman**

* Mahkamah agung


**Bahagian**

* Pembahagian pentadbiran
	+ Rantau
	+ Provinsi
	+ Wilayah


**Pilihan raya**

* Pilihan raya: 2002, 2007, *2011*
* Parti politik


**Polisi luar negeri**

* Hubungan luar negeri
* Percanggahan Sahara Barat

 |
| 

---

Negara-negara lain · Atlas **Portal Politik*** pralihat
* bincang
* sunting
 |

**Pilihan raya di Maghribi** diadakan di peringkat kebangsaan untuk badan perundangan. Parlimen mempunyai dwidewan. Perhimpunan Perwakilan Maghribi (*Majlis al-Nuwab/Assemblée des Répresentants*) mempunyai 325 ahli yang dipilih untuk tempoh lima tahun, 295 dipilih di kawasan pilihan raya berbilang kerusi dan 30 dalam senarai nasional yang terdiri daripada wanita sahaja. Perhimpunan Ahli Majlis (*Majlis al-Mustasharin*) mempunyai 120 ahli, dipilih untuk tempoh enam tahun, dipilih oleh majlis tempatan (162 kerusi), dewan profesional (91 kerusi) dan penerima gaji (27 kerusi).

Maghribi mempunyai sistem berbilang parti sejak kemerdekaan pada 1955, dengan banyak parti di mana tiada satu parti selalunya mempunyai peluang untuk mendapatkan kuasa secara bersendirian, dan parti mesti bekerjasama antara satu sama lain untuk membentuk kerajaan gabungan. Memandangkan Maghribi menganggap Sahara Barat sebagai sebahagian daripada wilayahnya dan mentadbir sebahagian besar daripadanya, pilihan raya juga diadakan di sana.

Lihat juga
----------

* flagPortal Maghribi

* Sistem pilihan raya

Pautan luar
-----------

* Adam Carr's Election Archive
| Perang Rusia-Turkipada 1877–1878 |
| --- |
| 

Kızıl-Tepe – 
Simnitza – 
Nikopol – 
Genting Shipka Pertama – 
Genting Shipka ke-2 – 
Lovcha – 
Genting Shipka ke-3 – 
Gorni-Dubnik – 
Kars – 
Pleven – 
Tashkessen – 
Genting Shipka ke-4 – 
Plovdiv
 |

**Pertempuran Lovcha**, *atau **Loftcha*** (sekarang Lovech), merupakan sebuah pertempuran yang berlaku pada Perang Rusia-Turki (1877–1878) dan semasa Pengepungan Pleven. Tentera Rusia berjaya menduduki Lovcha, dan berjaya mempertahankan Pleven daripada Tentera Uthmaniyah.

Pada Julai 1877, semasa bermulanya Pengepungan Pleven, komander garrison, Osman Nuri Pasha, beliau bersama 15 pasukannya telah pulang dari Sofia, Bulgaria. Dan beliau ke Lovcha dan Pleven untuk menduduki bandar di sana.

Setelah mengetahui tentera Uthmaniyyyah berada di sana, Tentera Rusia yang mempunyai 10,000 tentera telah memberitahu hal itu kepada Jeneral Alexander Imerentisky telah menghantar 22,073 tentera ke Lovcha.

Pada 1 September, Jeneral Alexander Imerentisky, Mikhail Skobelev dan Vladimir Dobrowolski memasuki Lovcha dan menyerang bandar tersebut. Pertempuran berlaku lagi 2 hari selepas itu. Osman keluar dari bandar Plevna dan ke Lovcha, tetapi pada 3 September, sebelum Osman ke bandar tersebut, bandar tersebut telah diduduki oleh Tentera Rusia. Selepas kejatuhan Lovcha, Osman berundur balik ke Pleven dan melindungi dirinya di sana.

Rujukan
-------
| * l
* b
* s
Perang Belanda-England |
| --- |
| Pertama – Kedua – Ketiga – Keempat - Perang Jawa Belanda-England |

**Perang Jawa Belanda-England** merujuk pada satu siri peperangan yang berlaku di antara Britain dan Belanda (yang mana diduduki oleh Empayar Perancis Pertama) pada tahun 1810–1811. Pertempuran berlaku di seluruh Pulau Jawa, Indonesia.

Kesan peperangan
----------------

Java, Padang dan Palembang (kedua-duanya di Sumatera), Makassar dan Manado (kedua-duanya di Sulawesi) dan Timor secara rasminya diserahkan kepada Britain. Raffles telah dilantik sebagai Leftenan Gabenor Jawa. Beliau telah menamatkan kaedah pentadbiran Belanda, meliberalkan sistem pajakan tanah dan perdagangan. Pada tahun 1816, Britain mengembalikan semula Jawa dan pegangan Hindia Timur yang lain kepada Belanda sebagai sebahagian persefahaman yang menamatkan Perang Napoleon.

Nota
----

Rujukan
-------

* Fregosi, Paul (1989). *Dreams of Empire: Napoleon and the First World War 1792-1815*. Hutchinson. ISBN 0-09-173926-8.
**Piala Latin** merupakan kejohanan bola sepak antarabangsa untuk kelab dari Perancis, Itali, Sepanyol dan Portugal. Pada tahun 1949 persekutuan bola sepak telah bertemu lalu melancarkan pertandingan kelab mereka sendiri. Kelab-kelab Eropah tidak mampu untuk membayar kos perjalanan yang mahal lantas kejohanan tersebut diadakan di penghujung setiap musim dalam sebuah negara tuan rumah. Pertandingan tersebut menampilkan dua separuh akhir, perebutan tempat ketiga dan perlawanan akhir. 

Kejohanan itu bermula pada 1949, dan dipertandingkan oleh juara liga setiap negara yang terlibat. Setiap empat tahun, satu ranking akan dibuat untuk negara berdasarkan prestasi pasukan mereka dalam Piala Latin. Kejohanan ini telah diadakan buat kali terakhir pada 1957 selepas Piala Eropah diperkenalkan. Real Madrid telah memenangi kedua-dua Piala Eropah dan Piala Latin pada 1957. Sebelum Piala Eropah diperkenalkan, Piala Latin dianggap sebagai piala paling penting untuk kelab di Eropah, setelah Piala Mitropa yang lebih awal diperkenalkan telah kehilangan prestij selepas Perang Dunia II.

Final
-----

| Tahun | Tempat | Juara | Naib juara | Keputusan |
| --- | --- | --- | --- | --- |
| 1949 | Estadio Chamartín | Sepanyol CF Barcelona | Portugal Sporting Lisbon | 2-1 |
| 1950 | Estádio Nacional | Portugal SL Benfica | Perancis FC Girondins de Bordeaux | 3-3, 2-1 aet |
| 1951 | San Siro | Itali A.C. Milan | Perancis Lille OSC | 5-0 |
| 1952 | Parc des Princes | Sepanyol CF Barcelona | Perancis OGC Nice | 1-0 |
| 1953 | Estádio da Luz | Perancis Stade de Reims | Itali A.C. Milan | 3-0 |
| 1955 | Parc des Princes | Sepanyol Real Madrid | Perancis Stade de Reims | 2-0 |
| 1956 | San Siro | Itali A.C. Milan | Sepanyol Atlético Bilbao | 2-1 |
| 1957 | Santiago Bernabéu | Sepanyol Real Madrid | Portugal SL Benfica | 1-0 |

Pautan luar
-----------

* Statistik Piala Latin
Jangan dikelirukan dengan Heterochromia iridum.

**Dikromasi** (*di*- bermakna 'two' dan *chromo* bermaksud 'color') atau **keberwarnaduaan** ialah keadaan mempunyai dua jenis reseptor warna yang berfungsi, dipanggil sel kon, di dalam mata. Organisma dengan dikromasi dipanggil dikromat. Dikromat boleh menyuaikan mana-mana warna yang dilihat oleh mereka dengan campuran hanya dua cahaya spektrum tulen. Mengikut perbandingan, trikromat memerlukan tiga cahaya spektrum untuk menyuaikan semua warna yang boleh dilihat oleh mereka.

Dikromasi dalam manusia ialah kecacatan penglihatan warna yang melibatkan satu daripada tiga mekanisme warna asasi tidak hadir atau tidak berfungsi. Ini bersifat kebakaan dan berkenaan dengan jantina, terutamanya menjejaskan lelaki. Dikromasi berlaku apabila satu pigmen kon tidak ada dan warna dikurangkan kepada dua dimensi.

Lihat juga
----------

* Monokromasi
* Trikromasi
* Tetrakromasi

Rujukan
-------

1. ↑  Cassin, B. and Solomon, S. *Dictionary of Eye Terminology*. Gainsville, Florida: Triad Publishing Company, 1990.
2. ↑  "Guidelines: Colour Blindness." Tiresias.org. Dicapai pada 29 September 2006.

Scheibner, H. & Cleveland, S. (1997). Dichromacy characterized by chrominance planes. Vision Research, 38(1), 3403–3407.

Pautan luar
-----------

* Visual comparisons of various types of color vision impairments by Cal Henderson (Inggeris)
* Color Vision, Color Deficiency Diarkibkan 2005-05-08 di Wayback Machine at Firelily Designs (Inggeris)
* Colorblindness at handprint.com (Inggeris)
* Colblindor -- Color Blindness Viewed Through Colorblind Eyes by Daniel Flück (Inggeris)

Templat:Penglihatan warna
Templat:Patologi mata
Templat:Use mdy dates

**Piala Juara-Juara Antarabangsa 2018** (atau ICC2018) ialah edisi yang keenam untuk Piala Juara-Juara Antarabangsa. Kejohanan ini disertai oleh kelab bola sepak yang menduduki kedudukan terbaik di liga - liga utama Eropah. Edisi ini akan dimainkan bermula 20 Julai hingga 11 Ogos 2018.

Pertembungan diantara Manchester United dan Liverpool diadakan di Amerika Syarikat. Perlawanan tersebut akan dimainkan di Stadium Michigan di Ann Arbor, dimana United pernah bermain di sana (Amerika Syarikat) pada perlawanan 2014 ketika bertemu Real Madrid yang menghasilkan kemenangan 3-1 di Miami.

Pasukan
-------

Sejumlah 18 pasukan menyertai Kejohanan tersebut dan diumumkan dalam empat gelombang pada April 10, 11, 12 dan 17, 2018.  Pada 18 Jun,  Lyon menggantikan  Sevilla dalam pertandingan itu.

| Negara | Kelab |
| --- | --- |
|  England | Arsenal |
|  England | Chelsea |
|  England | Liverpool |
|  England | Manchester City |
|  England | Manchester United |
|  England | Tottenham Hotspur |
|  Perancis | Lyon |
|  Perancis | Paris Saint-Germain |
|  Jerman | Bayern Munich |
|  Jerman | Borussia Dortmund |
|  Itali | Inter Milan |
|  Itali | Juventus |
|  Itali | Milan |
|  Itali | Roma |
|  Portugal | Benfica |
|  Sepanyol | Atlético Madrid |
|  Sepanyol | Barcelona |
|  Sepanyol | Real Madrid |

Tempat
------

Pada asalnya 22 tempat untuk Piala Juara-juara Antarabangsa telah diumumkan pada 13 dan 17 April 2018 tetapi kemudiannya meningkat kepada 23. <ref> {{cite news | last = Creditor | first = Avi | url = https: // www. si.com/soccer/2018/04/13/2018-icc-clubs-teams-cities-international-champions-cup | title = Clubs, Cities Revealed for 2018 Piala Juara-Juara Antarabangsa | website = SI.com | publisher = [[ </ Ref> Daripada jumlah tersebut, 15 adalah di Amerika Syarikat, 7 di Eropah, dan 1 di Singapura. 

  

Selepas  Sevilla terpaksa keluar (digantikan oleh  Lyon), perlawanan yang berlaku di Warsaw dan Zürich dibatalkan dan diganti oleh perlawanan London dan  Faro - Loulé. Kedua-dua perlawanan Chelsea dimainkan dipindahkan dari Gothenburg dan  Solna kepada masing-masing Nice dan Dublin.

Nota
----

1. ↑  "It's official: Manchester United vs. Liverpool at Michigan Stadium". *Detroit News* (dalam bahasa Inggeris). Dicapai pada April 19, 2018.
2. ↑  "Man Utd beat Liverpool in the 2014 International Champions Cup final". *BBC Sport*. Ogos 5, 2014. Dicapai pada April 19, 2018.
3. ↑  Pearce, James (Februari 27, 2018). "Liverpool could face some familiar rivals in USA this summer". *liverpoolecho*. Dicapai pada Mac 4, 2018.
4. ↑
**Perubahan fizikal** ialah perubahan yang mempengaruhi bentuk bahan kimia, tetapi bukan komposisi kimianya. Perubahan fizikal digunakan untuk mengasingkan campuran ke dalam sebatian komponennya, tetapi biasanya tidak boleh digunakan untuk mengasingkan sebatian kepada unsur kimia atau sebatian yang lebih ringkas.

Perubahan fizikal berlaku apabila objek atau bahan mengalami perubahan yang tidak mengubah komposisi kimianya. Ini berbeza dengan konsep perubahan kimia di mana komposisi sesuatu bahan berubah atau satu atau lebih bahan bergabung atau pecah untuk membentuk bahan baharu. Secara umum perubahan fizikal boleh diterbalikkan menggunakan cara fizikal. Sebagai contoh, garam yang dilarutkan dalam air boleh diperoleh semula dengan membenarkan air menyejat.

Perubahan fizikal melibatkan perubahan sifat fizikal. Contoh sifat fizikal termasuk lebur, peralihan kepada gas, perubahan kekuatan, perubahan ketahanan, perubahan kepada bentuk hablur, perubahan tekstur, bentuk, saiz, warna, isi padu dan ketumpatan.

Rujukan
-------

1. ↑  Zumdahl, Steven S. and Zumdahl, Susan A. (2000), *Chemistry,* Houghton Mifflin, 5th ed. p. 27 ISBN 0-395-98583-8
Imej satelit litupan ais Vatnajökull, Iceland
**Litupan ais** merupakan jisim ais yang meliputi kurang daripada 50,000 km² kawasan tanah (biasanya meliputi kawasan tanah tinggi). Jisim ais yang lebih besar meliputi lebih dari 50,000 km² disebut lembar ais.

Litupan ais tidak dibatasi oleh ciri-ciri topografi (dengan kata lainnya, ciri bimi akan sentiasa dijumpai di atas gunung). Sebaliknya, jisim-jisim ais bersaiz sama yang *begitu dikekang* oleh ciri-ciri topografi dikenali sebagai medan ais. Sesebuah "*kubah*" litupan ais biasanya tertumpu pada titik tertinggi massif. Ais mengalir jauh dari titik tinggi ini ("pecahan ais") menuju ke pinggir litupan ais.

Litupan ais mempunyai kesan yang besar terhadap geomorfologi kawasan yang didiami. Pembentukan plastik, pengorekan serta hakisan glasier yang lain akan muncul dengan berundurnya glasier-glasier ini. Jasad-jasad air seperti Tasik-Tasik Besar Amerika Utara serta banyak lembah telah dibentuk oleh aktiviti glasier yang berlaku lebih beratus ribu tahun yang lalu.

Terdapat kira-kira 30 juta km³ keseluruhan jisim ais di Bumi. Suhu jisim-yang disukat rata-ratanya antara -20 °C dan -30 °C. Teras litupan ais menunjukkan suhu yang malar antara -15 °C dan -20 °C.[*perlu rujukan*]

Kawasan berlatitud tinggi yang ditutupi ais meskipun ia bukanlah "litupan ais" menurut pentakrifan tepatnya (kerana melebihi keluasan maksimum yang dinyatakan dalam definisi di atas) dipanggil "litupan ais kutub"; penggunaan istilah ini begitu meluas di media massa dan diakui juga oleh pakar.
Vatnajökull adalah contoh salah satu litupan ais sebegini di Iceland.

Lihat juga
----------

* Glasier
* Pentas ais
* Iklim kutub

Rujukan
-------

1. ↑  Benn, Douglas; David Evans (1998). *Glaciers and Glaciation*. London: Arnold. ISBN 0-340-58431-9.
2. ↑  Bennett, Matthew; Neil Glasser (1996). *Glacial Geology: Ice Sheets and Landforms*. Chichester, England: John Wiley and Sons Ltd. ISBN 0-471-96345-3.
3. ↑  Greve, R.; Blatter, H. (2009). *Dynamics of Ice Sheets and Glaciers*. Springer. doi:10.1007/978-3-642-03415-2. ISBN 978-3-642-03414-5.
4. ↑  "TIME Magazine Online: Arctic Ice Explorers". *CNN*. 11 September 2009. Dicapai pada 4 Mei 2010.
5. ↑  "The National Snow and Ice Data Center Glossary". Diarkibkan daripada yang asal pada 2009-07-10. Dicapai pada 2017-09-03.
6. ↑  Flowers, Gwenn E.; Shawn J. Marshall; Helgi Bjŏrnsson; Garry K. C. Clarke (2005). "Sensitivity of Vatnajŏkull ice cap hydrology and dynamics to climate warming over the next 2 centuries" (PDF). *Journal of Geophysical Research*. **110**: F02011. Bibcode:2005JGRF..11002011F. doi:10.1029/2004JF000200. Dicapai pada 2007-05-31.
**Liturgi Waktu** (Latin: *Liturgia Horarum*) adalah suatu set buku ibadat yang disediakan oleh Gereja Katolik Rom, yakni ibadat doa yang wajib dibaca dalam pengabdian kepada Tuhan pada waktu-waktu yang telah ditetapkan oleh Gereja (*waktu kanun*). Ianya wajib dibaca oleh semua paderi Gereja Katolik, biarawan serta biarawati.

Waktu Kanun
-----------

Sebelum Majlis Vatikan Ke-2 bersidang, terdapat 8 waktu utama yang doa perlu diucapkan dalam satu hari, iaitu:

1. Ibadat Matina (Ibadat Tengah Malam)
2. Ibadat Laudem (Ibadat Subuh)
3. Ibadat Prima (Ibadat Jam Pertama - doa pukul 6 pagi)
4. Ibadat Terce (Ibadat Jam Ketiga - doa 3 jam selepas Ibadat Prima)
5. Ibadat Sekte (Ibadat Tengah Hari)
6. Ibadat Nona (Ibadat Jam Kesembilan - doa 9 jam selepas Ibadat Prima)
7. Ibadat Vesper (Ibadat Petang)
8. Ibadat Kompletorium (Ibadat Malam - doa sebelum tidur).

Selepas Majlis Vatikan Ke-2 diadakan, Ibadat Matina dihapuskan, dan meninggalkan hanya 7 ibadat utama. Walau bagaimanapun, terdapat sesetengah biara, terutamanya biara Santo Benediktus, yang masih mengamalkan Ibadat Prima ini, dan dengan itu mempunyai susunan Mazmur mereka sendiri yang berlainan dari yang telah dikeluarkan secara rasmi oleh Majlis Vatikan Ke-2.
**Filem Little People Big Dreams** merupakan sebuah filem dokumentari yang diarahkan oleh Mak Ck dan dibintangi oleh -. Filem ini merupakan sebuah filem bercorak dokumentari. Filem ini telah ditayangkan kepada umum pada 2014.

Filem ini menggunakan bahasa Mandarin dan tayangannya memakan masa selama 89 minit.

Sinopsis
--------

Melihat di belakang tirai alam yang paling tidak mungkin di bumi. Ini adalah Empayar Kerdil China, di mana orang kecil berdiri tinggi. Atau benarkah mereka? Sertai mereka dalam perjalanan dalam mengejar impian dan kehidupan kebahagiaan, mengharungi segala kemungkinan.

Pelakon
-------

Para pelakon yang berlakon di dalam filem ini termasuk -

Penerbitan
----------

*Filem Little People Big Dreams* ini , yang masa tayangannya sepanjang 89 minit ini dihasilkan oleh Wonderland Pictures, dan syarikat pengedarnya adalah -.

Keluaran dan sambutan
---------------------

### Tayangan

Filem terbitan Wonderland Pictures ini dihasilkan untuk tayangan umum dalam format HD dan syarikat pengedarnya adalah -.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Little People Big Dreams
**Pertunjukan minstrel** merupakan suatu seni persembahan yang wujud di Amerika Syarikat pada awal abad ke-19. Seni ini terdiri daripada sketsa, tarian serta persembahan muzik yang mempersendakan orang kulit hitam; kebanyakan mereka yang menyertai persembahan ini terdiri daripada orang kulit putih yang memakai solekan khas yang menukar rupa mereka menjadi seakan orang kulit hitam (*blackface*) tetapi ada juga yang disertai kumpulan warga kulit hitam di bawah arahan penjaga kulit putih mereka.

Pertunjukan sebegini mempersendakan orang berkulit hitam sebagai mempunyai sifat bodoh, malas dan berkepercayaan tahayul.

Meskipun pertunjukan minstrel begitu digemari sehingga dilaporkan "sesak dihadiri keluarga dari segenap lapisan masyarakat dan kaum", ia turut sarat dengan kontroversi - golongan yang mendokong hak sama rata untuk warga kulit hitam (*integrationist*) menyelar seni ini kerana menunjukkan watak hamba abdi yang gembira dalam keadaan yang mempersendakan, manakala golongan yang membangkang dasar integrasi kaum (*segregationist*) menganggap pertunjukan sebegini "menghina" norma masyarakat yang wujud dalam lingkungan mereka melalui watak hamba abdi yang melarikan diri yang digambarkan penuh simpati serta boleh menggugat institusi perhambaan mereka yang dianggap "istimewa" ("*peculiar institution*").

Rujukan
-------

1. ↑  "The Coon Character". *Jim Crow Museum of Racist Memorabilia*. Ferris State University. Diarkibkan daripada yang asal pada 14 April 2012..
2. ↑  Kenrick, John (1996). "A History of the Musical: Minstrel Shows". *musicals101.com*. Diarkibkan daripada yang asal pada 11 Jun 2012.
3. ↑  Sweet, Frank W. *A History of the Minstrel Show*, p27.
4. ↑  Sweet, Frank W. (2000). *A History of the Minstrel Show*. Backintyme. m/s. 28. Dicapai pada 18 Mac 2010..

Pautan luar
-----------

* Guide to American Minstrel Show Collection di Perpustakaan Houghton Diarkibkan 2011-11-21 di Wayback Machine, Universiti Harvard
* Lakaran persembahan minstrel dalam akhbar *Los Angeles Times,* 2 Mei 1902